
ПРОЕКТ НА ДОГОВОР ЗА ПРЕДОСТАВЯНЕ НА СТОПАНИСВАНЕТО И ПОЛЗВАНЕТО НА ДИВЕЧА В ЛОВНОСТОПАНСКИТЕ РАЙОНИ НА ЛОВНИТЕ ДРУЖИНИ В СЪСТАВА НА ЛОВНИТЕ СДРУЖЕНИЯ ПО ЧЛ.30 ОТ ЗЛОД

№ ………………

        Днес, ............2025 г. в град Несебър, в административната сграда на ТП „ДЛС Несебър“, на основание чл. 29, ал. 8 от Правилника за прилагане на Закона за лова и опазване на дивеча (ППЗЛОД),във връзка с чл. 36, ал. 3 от ЗЛОД, се сключи настоящият договор, между: 
       1. Териториално поделение „Държавно ловно стопанство Несебър“ към ЮИДП ДП, гр. Сливен, със седалище и адрес на управление: гр. Несебър, общ. Несебър, обл. Бургас, ул.”Дюни” № 21,  представлявано от  Директор - инж. Димитър Мандулев, и Гл. счетоводител - Данаил  Петров, ЕИК: 2016176540172, наричано за краткост „ВЪЗЛОЖИТЕЛ”, от една страна и 
       2. СДРУЖЕНИЕ „ЛОВНО-РИБАРСКО ДРУЖЕСТВО ГЛАРУС” гр. Поморие с ЕИК 102683478, със седалище и адрес на управление: гр. Поморие, п.к. 8200, ул. „Княз Борис I“ № 55, представлявано от Дончо Неделчев Дончев, в качеството му на Председател на Управителния съвет, наричано накратко „ИЗПЪЛНИТЕЛ”, от друга страна, при следните условия: 
     
     I. ПРЕДМЕТ НА ДОГОВОРА. 
     Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осъществява дейностите по стопанисване и ползване на дивеча в следните ловностопански райони на ловните дружини по чл.29 от ЗЛОД в състава на Ловното сдружение страна по настоящия договор: 

    II. СРОК НА ДОГОВОРА. 
    Чл. 2. Настоящият договор е със срок 15 /петнадесет/ години, съгласно разпоредбата на чл.45, ал.1 от ППЗЛОД, а именно считано от 01.07.2025 г. до 01.07.2040 г., включително. 

    III. ПРАВА И ЗАДЪЛЖЕНИЯ НА ВЪЗЛОЖИТЕЛЯ. 
    Чл. 3. ВЪЗЛОЖИТЕЛЯТ е длъжен: 
1. да предоставина ИЗПЪЛНИТЕЛЯ копие на актуален ловностопански план/план за ловностопанската дейност на електронен или хартиен носител, с приложен картен материал на ловностопанските райони по чл. 1. За предоставените документи се съставя двустранен приемателно-предавателен протокол; 
2. да предоставя своевременно разрешителни за ловуване, съобразно утвърдения план за ползване на отделните видове дивеч, а също така и разрешителни за ловуване на мигриращите видове. 
    Чл. 4. ВЪЗЛОЖИТЕЛЯТ има право да: 
1. контролира и одобрява таксацията на дивеча в предоставения ловностопански район; 2. контролира изпълнението на годишния план за ползване на всички видове дивеч;
3. контролира събирането и разходването на годишните вноски за стопанисване и ползване на дивеча, съгласно изискванията на чл. 65, чл.65а, чл.65б, чл. 65в от ППЗЛОД; 
4. осъществява контрол по опазването и охраната на дивеча и контрол при ползването. 
     Чл. 5. (1)ВЪЗЛОЖИТЕЛЯТ може да осъществява контрол и да дава писмени указания по изпълнението на този договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност. 
     (2) Указанията на ВЪЗЛОЖИТЕЛЯ по ал. 1, издадени в съответствие със Закона за лова и опазване на дивеча, Правилника за прилагане на Закона за лова и опазване на дивеча и други приложими нормативни актове са задължителни за ИЗПЪЛНИТЕЛЯ. 

    IV. ПРАВА И ЗАДЪЛЖЕНИЯ НА ИЗПЪЛНИТЕЛЯ. 
    Чл. 6.ИЗПЪЛНИТЕЛЯТ е длъжен да: 
1. извърши таксация на дивеча по график, одобрен от ВЪЗЛОЖИТЕЛЯ; 
2. изготвя проекто-планове за ползване на едър, местен дребен дивеч и хищници, съгласно изискванията на чл. 63, ал.1 и 2 от ППЗЛОД и да прави предложения за промяна при възникнали обстоятелства; 
3. заплати дължимите вноски за ползване на дивеча, съгласно изискванията на чл.65, чл.65а от ППЗЛОД; 
4. организира и осъществи стопанисването на дивеча, като извършва подхранване на дивеча, създава и поддържа специализирана фуражна база за дивеч, изгражда ловностопански съоръжения, регулира числеността на дивеча в съответствие с изискванията на ЗЛОД, ППЗЛОД и ловностопанския план/план за ловностопански дейности; 
5. опазва и охранява дивеча в предоставените ловностопански райони; 6. изпълнява писмените указания, дадени от Възложителя, в това число и при констатирани отклонения от изпълнението на договора. 
     Чл. 7.Да ползва дивеча в границите на ловностопанските райони, принадлежащи на ловнитедружини, регистрирани в състава на сдружението, в съответствие с изискванията на ЗЛОД, ППЗЛОД и утвърдения план за ползване на едър, местен дребен дивеч и хищници. 
    
     V. ИЗМЕНЕНИЕ НА ДОГОВОРА. 
     Чл. 8.(1)Настоящият договор се изменя с двустранно писмено допълнително споразумение, което е неразделна част от договора, при: 
1. напускането на ловна дружина от друго сдружение и преминаването ѝ в сдружението, страна по този договор; 
2. напускането на ловна дружина от сдружението, страна по този договор и преминаването ѝ в друго сдружение. 
     (2)Обстоятелствата по ал.1, т.1 и т. 2 се доказват с влязло в сила решение на общото събрание на дружината и с решение за приемането й от ловното сдружение, в което дружината преминава, в съответствие с действащата нормативна уредба и с Устава на сдружението или с влязло в сила съдебно решение. 
      (3)ВЪЗЛОЖИТЕЛЯТ може да измени договора с едностранно писмено предизвестие до ИЗПЪЛНИТЕЛЯ: 
1. когато са налице обстоятелствата по ал.1, т. 2 и ИЗПЪЛНИТЕЛЯТ откаже да подпише споразумение; 
2. при промяна на нормативната уредба, която противоречи на договора. 
       
    VI. ПРЕКРАТЯВАНЕ НА ДОГОВОРА. 
    Чл. 9. (1)Настоящият договор се прекратява:
1. с изтичане на срока по чл. 2; 
2. при прекратяване на юридическо лице - страна по договора; 
3. по взаимно съгласие на страните по него, изразено писмено; 
4. при констатирани нарушения по чл. 29 и чл. 30 от ЗЛОД. 
    (2)В случаите по ал. 1, т.4, договорът се прекратява с едномесечно писмено предизвестие от ВЪЗЛОЖИТЕЛЯ, отправено към ИЗПЪЛНИТЕЛЯ. 
    (3)Договорът може да бъде прекратен с едностранно писмено уведомление от всяка една от страните, поради обективни причини - форсмажорни обстоятелства, непреодолима сила и други обстоятелства, възникнали след сключването му, в резултат на които неговото изпълнение е обективно невъзможно, когато последиците от настъпилото обстоятелство не могат да бъдат предотвратени с полагане на дължимата грижа и със съществуващите средства и възможности на науката и техниката. 
      
    VII. САНКЦИИ. 
    Чл.10.(1)При неизпълнение на договорните задължения от страна на ИЗПЪЛНИТЕЛЯ, ВЪЗЛОЖИТЕЛЯТ по предложение на Комисията по ловно стопанство, РДГ, или УС на ловното сдружение, със заповед забранява ползването на дивеча за срок до1 година. 
      (2)Страните по договора не дължат обезщетения за неизпълнение на задълженията си по него, ако то се дължи на форсмажорни обстоятелства, уважени реституционни претенции или непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.    

       VIII. СЪОБЩЕНИЯ. 
       Чл. 11. (1)Всички съобщения и уведомления, включително и за изменение или прекратяване на договора, ще се извършват в писмена форма. 
        (2)При промяна на седалището или адреса за кореспонденция на някоя от страните по договора, същата е длъжна в седемдневен срок да информира другата страна. В противен случай всички съобщения, уведомления и книжа се считат за редовно връчени по първоначалния адрес. 
        
       IX. ДОПЪЛНИТЕЛНИ РАЗПОРЕДБИ. 
      Чл. 12. (1)Настоящият договор влиза в сила от датата на неговото подписване.              
      (2)Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд по седалището на ТП „ДЛС Несебър“ съобразно правилата за родова подсъдност.
         (3)За неуредените с договора въпроси се прилагат действащите нормативни актове в страната.
        (4)Нищожността на някоя клауза на договора не води до нищожност на друга клауза или на договора като цяло.
        (5)Настоящият договор може да бъде изменян по взаимно съгласие между страните, в писмена форма, или едностранно при предвидените в настоящия договор случаи. 
       (6)В случаите на преобразуване при правоприемство, правоприемникът на страната встъпва в правата и задълженията й по договора. 
       (7)Този Договор се състои от 4 (четири) страници и е изготвен и подписан в 3 (три) еднообразни оригинални екземпляра – един за Изпълнителя и два за Възложителя. 


ВЪЗЛОЖИТЕЛ:                                                              ИЗПЪЛНИТЕЛ:  



………….…………                                                                    ………………………
инж. Димитър Мандулев – Директор                    Дончо Неделчев Дончев - Председател
                       на ТП ”ДЛС Несебър”                 на „ЛРД „ГЛАРУС” гр. Поморие   


………………….
 Данаил Петров – Главен счетоводител


СЪГЛАСУВАЛ:…………………….
Инж. Димитър Тонков – зам. директор
                          на ТП ”ДЛС Несебър


ИЗГОТВИЛ:…..................
Юк Милен Трендафилов

